Østagergård 20 marts 2020

Kære pårørende, samarbejdspartnere og venner af Østagergård.

Vi håber, I alle er ved godt mod og at I alle klarer jer igennem denne udfordrende tid.

Efter godt en uge har Østagergård og alle dets afdelinger fundet en hverdag med nye rutiner og samværsformer. Vi melder at alt er godt her.

Vi holder fortsat alle afdelinger adskilt, som vi skrev til jer i brevet sidste torsdag. Eleverne holder sig til deres afdeling og der er faste medarbejdere tilknyttet hver enkel afdeling og der er ingen kontakt mellem afdelingerne, andet end på telefon og elektronisk.

En del af vores elever i bostederne har valgt at tage hjem, men der er fortsat elever på alle botilbud. Der opretholder vi en så almindelig hverdag, som situationen tillader. Altså aktiviteter/undervisning i dagtimerne, bo træning og almindelige aftener med madlavning, spil, film, højtlæsning og fællesskabet som omdrejningspunkt. Et fællesskab – med god afstand, men med masser af nærvær.

Vi tager alle de forholdsregler vi kan. Ingen fysisk kontakt, host og nys i ærmet og grundig rengøring. Eleverne har været super gode og hurtige til at tage de nye retningslinjer til sig.

Der er kommet bekendtgørelse fra styrelsen for patientsikkerhed. Den foreskriver at der omgåede (fra den 18 marts 2020) skal udstedes midlertidigt forbud mod besøgendes adgang til plejehjem, kommunale og private bosteder mv. Det vil sige at pårørende ikke må komme på bostedet – hverken på fællesområder eller i beboernes egne lejligheder. Der kan dog fortsat aftales, I mødes med jeres børn og går en tur i skoven eller andet, i den skønne natur. Kontakt nærmeste afdelingsleder for at aftale nærmere.

For de elever som er taget hjem og de elever som til hverdag er hos os i dagbeskæftigelse og STU – gælder det, vi gør hvad vi kan, for at være i kontakt med hver enkelt elev. Vi ringer og sms’er. Og der vil for nogle, særligt STU-eleverne, blive stillet hjemme opgaver. Der kommer ikke til at være undervisning, men opgaverne vil blive rettet til den enkelte elev.

Vi ved at alle vores elever trives bedst med hverdag – og det gør vi faktisk også – så vi forsøger at opretholde en hverdag så tæt som muligt, på det vi alle kender.

Vi savner eleverne; - for Østagergård er og bliver bedst med alt det liv eleverne plejer at tilføre.

Har i spørgsmål er i velkomne til at kontakte os på 57 52 88 15.

Vi håber at vi snart, kan komme tilbage, til en velkendt hverdag. Men indtil da vil vi holde jer underrettet på mail.

Venlig hilsen

Carsten Hansen

Forstander Østagergård